钦定古今图书集成/明伦汇编/氏族典/第127卷 > 陈碔
## 钦定古今图书集成/明伦汇编/氏族典/第127卷 > 陈碔

按《广东通志》：“碔，顺德人。成化己丑，以进士改庶吉士，
授监察御史。时宦官汪直筦西厂横恣，罗织商辂，项
忠论罢之，已而复用，碔偕郭和疏诤不听，出按云南，
有王射者，怙直势，诈称使者王碔，械归于京师。直党
钱能镇守云南，大恣威焰，碔弗为礼。会能掠取镇内
宝石子女诸不法，碔遂劾能与直朋邪相倚，启衅害”
民，直阴持之，逮碔论治，谪戍居庸。其子上书讼冤，及
言官论救，放归。是时碔直声闻天下。